CELEX: 32017D0197
Language: lt
Date: 1485993600000
Title: 2017 m. vasario 2 d. Komisijos įgyvendinimo sprendimas (ES) 2017/197, kuriuo dėl tam tikrų terminų, nuo kurių reikia pradėti naudoti UN/CEFACT standartus keičiantis žuvininkystės informacija, iš dalies keičiamas Įgyvendinimo sprendimas (ES) 2016/1138 (pranešta dokumentu Nr. C(2017) 457)

4.2.2017   
            
            
               LT
            
            
               Europos Sąjungos oficialusis leidinys
            
            
               L 31/27
            
         KOMISIJOS ĮGYVENDINIMO SPRENDIMAS (ES) 2017/197
   2017 m. vasario 2 d.
   kuriuo dėl tam tikrų terminų, nuo kurių reikia pradėti naudoti UN/CEFACT standartus keičiantis žuvininkystės informacija, iš dalies keičiamas Įgyvendinimo sprendimas (ES) 2016/1138
   
      
         (pranešta dokumentu Nr. C(2017) 457)
      
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 111 ir 116 straipsnius,
   atsižvelgdama į 2011 m. balandžio 8 d. Komisijos įgyvendinimo reglamentą (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės (2), ypač į jo 146j straipsnį,
   kadangi:
   
               (1)
            
            
               pagal Reglamento (ES) Nr. 404/2011 146f straipsnio nuostatas vėliavos valstybių narių sistemomis turėtų būti galima siųsti laivų stebėjimo sistemos pranešimus ir atsakyti į prašymus pateikti laivų stebėjimo sistemos duomenis naudojant Jungtinių Tautų Prekybos lengvinimo ir elektroninio verslo centro (UN/CEFACT) standartą;
            
         
               (2)
            
            
               Reglamento (ES) Nr. 404/2011 146d straipsnyje nustatyta, kad visi pranešimai, įskaitant laivų stebėjimo sistemos duomenis, turi būti perduodami keitimosi duomenimis lygmenyje, t. y. naudojant elektroninį keitimosi žuvininkystės duomenimis tinklą, kuriuo Komisija suteikia galimybę naudotis valstybėms narėms;
            
         
               (3)
            
            
               Komisijos įgyvendinimo sprendime (ES) 2016/1138 (3) nustatyti terminai, kada pradėti naudoti UN/CEFACT standartus keičiantis žuvininkystės informacija;
            
         
               (4)
            
            
               keitimosi duomenimis lygmens tinklą vėluota pateikti keturiais mėnesiais ir valstybėms narėms reikia pakankamai laiko jam įdiegti ir jį išbandyti;
            
         
               (5)
            
            
               taigi tikslinga atidėti tam tikrus Įgyvendinimo sprendime (ES) 2016/1138 nustatytus šių UN/CEFACT standartų naudojimo terminus,
            
         
               (6)
            
            
               todėl Įgyvendinimo sprendimas (ES) 2016/1138 turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Keitimasis laivų stebėjimo sistemos duomenimis
   Įgyvendinimo sprendimo (ES) 2016/1138 1 straipsnis pakeičiamas taip:
   
      „1 straipsnis
      1.   Nuo 2017 m. vasario 1 d. Reglamento (ES) Nr. 404/2011 146f straipsnyje nurodytas formatas, naudotinas laivų stebėjimo sistemos duomenų ataskaitoms teikti, ir atitinkami įgyvendinimo dokumentai iš dalies keičiami, kaip išdėstyta Europos Komisijos žuvininkystės svetainės pagrindinių duomenų registro puslapyje Master Data Register paskelbtose UN/CEFACT P 1000–7 formato Vessel Position domain (Laivo buvimo vietos sritis) specifikacijose.
      2.   Nuo 2018 m. liepos 1 d. vėliavos valstybių narių sistemomis turi būti galima atsakyti į Įgyvendinimo reglamento (ES) Nr. 404/2011 146f straipsnio 3 dalyje nurodytus prašymus pateikti laivų stebėjimo sistemos duomenis pagal šio straipsnio 1 dalį iš dalies pakeistu formatu.“
   
   2 straipsnis
   Adresatai
   Šis sprendimas skirtas valstybėms narėms.
   
      Priimta Briuselyje 2017 m. vasario 2 d.
      
         
            Komisijos vardu
         
         Karmenu VELLA
         
            Komisijos narys
         
      
   
   
      (1)  OL L 343, 2009 12 22, p. 1.
   
      (2)  OL L 112, 2011 4 30, p. 1.
   
      (3)  2016 m. liepos 11 d. Komisijos įgyvendinimo sprendimas (ES) 2016/1138, kuriuo iš dalies keičiami UN/CEFACT standartu grindžiami keitimosi žuvininkystės informacija formatai (OL L 188, 2016 7 13, p. 26).